
ข่าวประชาสัมพันธ์
อนันตรา เชียงใหม่ รีสอร์ท เปิดตัวเมนูใหม่ที่เดอะเซอร์วิส แอท 1921 เฮาส์ 
ชูมายูราวากิว A4 เจ้าของรางวัล Grand Champion พร้อมซีฟู้ดแกรนด์แพลตเตอร์
 			ดาวน์โหลดภาพประกอบได้ที่ลิงก์นี้
เชียงใหม่ ประเทศไทย – อนันตรา เชียงใหม่ รีสอร์ท เปิดตัวเมนูใหม่ที่ เดอะเซอร์วิส แอท 1921 เฮาส์ นำเสนอเนื้อดรายเอจคุณภาพเยี่ยม อาหารทะเลจากแหล่งวัตถุดิบชั้นนำ และอาหารยุโรปร่วมสมัย ภายใน 1921 เฮาส์ อาคารไม้สักอายุกว่าร้อยปีซึ่งเคยเป็นบ้านพักกงสุลอังกฤษ ตั้งอยู่ริมแม่น้ำปิงอันเงียบสงบ
ไฮไลต์ของเมนูใหม่คือ เนื้อมายูราวากิว A4 (Mayura Wagyu A4) จากประเทศออสเตรเลีย เนื้อวากิวสายพันธุ์ F1 Japanese Black ที่เลี้ยงด้วยสูตรอาหารพิเศษซึ่งมีส่วนผสมของช็อกโกแลตและขนมหวานนาน 500 วัน และได้รับรางวัล Grand Champion จากเวที Wagyu Branded Beef Competition มีให้เลือกทั้งโทมาฮอว์กขนาดหนึ่งกิโลกรัม และสันสะโพกดีรัม (D-rump) ขนาด 300 กรัม ระดับไขมันแทรก BMS 9+ โดยเนื้อได้รับการดรายเอจบ่มเนื้อเป็นเวลาอย่างน้อย 30 วัน เพื่อเพิ่มความนุ่มของเนื้อและยกระดับรสชาติ
“เราเลือกมายูราวากิวสำหรับเมนูใหม่ในฤดูกาลนี้ เพราะเป็นวัตถุดิบที่โดดเด่นทั้งด้านคุณภาพ ที่มา และเอกลักษณ์” เชฟนาถฤทัย เพชรสุวรรณ เอ็กเซ็คคิวทิฟเชฟของอนันตรา เชียงใหม่ รีสอร์ท กล่าว “รางวัล Grand Champion สะท้อนถึงมาตรฐานอันยอดเยี่ยมของเนื้อชนิดนี้ ขณะที่กระบวนการเลี้ยงด้วยสูตรอาหารจากช็อคโกแลตพิเศษนาน 500 วัน ทำให้มายูราวากิวโดดเด่นด้วยไขมันแทรก ความนุ่ม และรสชาติที่มีมิติ ความเข้มข้นของเนื้อยังเข้ากันได้ดีกับรสเค็มละมุนของรอยัล ออสเซียตรา คาเวียร์ ช่วยสร้างความสมดุลทั้งด้านรสชาติและเนื้อสัมผัส”
รอยัล ออสเซียตรา คาเวียร์ (Royal Oscietra Caviar) สามารถสั่งเพิ่มเติมคู่กับเมนูย่างเพื่อเสริมรสชาติและเนื้อสัมผัส ขณะที่เมนู 1921 คาเวียร์ แอนด์ วากิว (1921 Caviar & Wagyu) จับคู่ทาร์ทาร์เนื้อวากิวกับคาเวียร์ หอมแดงดอง มัสตาร์ดอังกฤษ มายองเนสไขกระดูก และขนมปังบริยอช
เมนูเนื้อยังครอบคลุมตัวเลือกจากแหล่งผลิตชั้นนำ ได้แก่ มิยาซากิวากิว A4 จากประเทศญี่ปุ่น แฮริส แรนช์ ยูเอสดีไพรม์จากสหรัฐอเมริกา เวสโฮล์มวากิวและสต็อกยาร์ด โกลด์ แบล็กแองกัสจากออสเตรเลีย รวมถึง งัวดอยวากิวจากเชียงใหม่ ซึ่งขุนด้วยลำไยนาน 400 วัน
ด้านอาหารทะเล เดอะเซอร์วิส แกรนด์ แพลตเตอร์ (The Service Grand Platter) รวบรวมอาหารทะเลจากหลากหลายแหล่ง ประกอบด้วยหางล็อบสเตอร์บอสตัน ปูยักษ์อะแลสกา กุ้งลายเสือ หอยเชลล์ฮอกไกโด หอยนางรมฝรั่งเศส No. 3 Spéciale หอยแมลงภู่นิวซีแลนด์ แซลมอนครูโด และไข่ปลา เสิร์ฟพร้อมกรีนแอปเปิลมินญอแนตต์ เลมอนบัตเตอร์ ซอสซีฟู้ด และซอสมารีโรส พร้อมตัวเลือกในการเพิ่มรอยัล ออสเซียตรา คาเวียร์
อีกหนึ่งเมนูเด่นคือ ปลากระบอกอันดามันทั้งตัว (Whole Andaman Mullet) น้ำหนัก 800 กรัม เสิร์ฟพร้อมซอสเกรอนอบลัวส์และเฮเซลนัตคั่ว นอกจากนี้ยังมีกุ้งมังกรภูเก็ตกับเนยกระเทียมและทาร์รากอน กุ้งลายเสือจากสุราษฎร์ธานี แซลมอนสกอตแลนด์ ปลาคอดจินดาระย่างด้วยไฟไม้ และ ล็อบสเตอร์ตัลโยลินี (Lobster Tagliolini) พาสตาเสิร์ฟพร้อมหางล็อบสเตอร์บอสตัน มะเขือเทศกงฟี บิสก์จากเปลือกกุ้ง และครีมทาร์รากอน
เมนูคลาสสิกได้รับการนำเสนอในมุมมองร่วมสมัย ไม่ว่าจะเป็น ตูร์เนโดส์ รอสซินี (Tournedos Rossini) กับฟัวกราส์ เห็ดทรัฟเฟิลตามฤดูกาล และซอสมาเดรา หอยเชลล์ฮอกไกโดย่างกระทะ ไขกระดูกวัวอบ และหมึกยักษ์สเปนย่างถ่าน ปิดท้ายด้วยของหวานอย่าง เดอะเซอร์วิส ช็อกโกแลตคาเวียร์ (The Service Chocolate Caviar) อีตัน เมส ซึ่งใช้สตรอว์เบอร์รีตามฤดูกาลจากเชียงใหม่ และสติกกี้ ทอฟฟี พุดดิง (Sticky Toffee Pudding) เสิร์ฟพร้อมไอศกรีมวานิลลาไทย
เมนูใหม่พร้อมให้บริการทุกวันที่เดอะเซอร์วิส แอท 1921 เฮาส์ ตั้งแต่เวลา 12.00–22.30 น. สอบถามข้อมูลเพิ่มเติมหรือสำรองที่นั่ง โทร. +66 53 253 333 อีเมล chiangmai@anantara.com หรือเยี่ยมชม anantara.com/chiang-mai
-จบข่าว-
อนันตรา เชียงใหม่ รีสอร์ท 
เลขที่ 123 ถ.เจริญประเทศ ต.ช้างคลาน อ.เมืองเชียงใหม่ จ.เชียงใหม่ 50100 โทรศัพท์ 053 253 333   
เว็บไซต์ http://chiang-mai.anantara.com/ 
อีเมล  chiangmai@anantara.com  
Facebook: https://www.facebook.com/AnantaraChiangMai  
-----

ข้อมูลสำหรับบรรณาธิการ

อนันตรา เชียงใหม่ รีสอร์ท ตั้งอยู่ริมแม่น้ำปิงบนถนนเจริญประเทศใจกลางเมืองเชียงใหม่ ห่างจากย่านไนท์บาซาร์และตลาดอนุสาร ซึ่งเป็นย่านช้อปปิ้งยามค่ำคืนเพียง 5 นาที และเพียง 15 นาที จากสนามบินนานาชาติเชียงใหม่  พื้นที่ของ อนันตรา เชียงใหม่ รีสอร์ท แต่เดิมเคยเป็นที่ตั้งของของสถานกงสุลอังกฤษ เมื่อเปลี่ยนมาเป็นโรงแรมก็ยังคงอนุรักษ์ตัวอาคารเก่าไว้ โดยในปัจจุบันมีอาคารที่หลงเหลืออยู่เพียงอาคารเดียวคืออาคารที่พักของกงสุลอังกฤษในอดีต และนั่นก็คืออาคาร 1921 เฮาส์ ซึ่งเป็นที่ตั้งของห้องอาหารเดอะเซอร์วิส (The Service) บริทบาร์ (Brit Bar) และ เดอะวีรันดา (The Verandah) 

อนันตรา เชียงใหม่ รีสอร์ท ได้รับการออกแบบอาคารห้องพักในรูปแบบร่วมสมัยโดยใช้ไม้สักเป็นหลักให้รับกับตัวอาคารบ้านพักกงสุลเดิม และเป็นการเชื่อมโยงถึงประวัติศาสตร์ดินแดนล้านนาในอดีตซึ่งเป็นพื้นที่ที่อุดมด้วยป่าไม้สัก เป็นการคงเสน่ห์อันโดดเด่นเป็นเอกลักษณ์ให้กับสถานที่ อาคารห้องพักของรีสอร์ทเป็นอาคาร 4 ชั้น รูปตัวแอล หันหน้าเข้าสู่แม่น้ำปิง โอบล้อมสนามหญ้าเขียวขจีและต้นพยอมอายุกว่า 200 ปี ห้องพักทุกห้องถูกออกแบบให้มีพื้นที่หน้าห้องพัก พร้อมแนวระแนงไม้ที่กรองแสงก่อนเข้าสู่ห้องพัก ทอดยาวไปตามรูปแบบของอาคารขนานกับผนังไม้ระแนงที่เป็นฉากกั้นเสียงจากภายนอก
สถาปนิกและผู้ตกแต่งภายในคือ	บริษัท เคอรี่ ฮิลล์ อาร์คิเทคส์ (Kerry Hill Architects)

ไมเนอร์ โฮเทลส์ (Minor Hotels)
ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 560 แห่งใน 58 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่าน 8 แบรนด์โรงแรม ได้แก่ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงคอลเลคชั่นต่างๆ ของธุรกิจที่เกี่ยวข้อง ไมเนอร์ โฮเทลส์ โดยมีแผนเร่งขยายเป้าหมายการเติบโตในระดับโลกอย่างรวดเร็ว โดยตั้งเป้าเพิ่มโรงแรมมากกว่า 280 แห่งภายในสิ้นปี 2570

นอกจากนี้ ไมเนอร์ โฮเทลส์ เป็นสมาชิกที่ของ Global Hotel Alliance (GHA) ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก และมีโปรแกรมสะสมคะแนน GHA DISCOVERY สำหรับลูกค้า

หากต้องการข้อมูลเพิ่มเติม กรุณาติดต่อ
ศุภอาภา อิทธิไกวัล (แมนดี้)
ผู้อำนวยการฝ่ายสื่อสารการตลาด
อนันตรา เชียงใหม่ รีสอร์ท | อนันตรา สามเหลี่ยมทองคำ แคมป์ช้าง แอนด์ รีสอร์ท
โทร 053 253 333 อีเมล supaarpha_it@anantara.com 

เมธาวี บูรพันธ์ (เมย์)
ผู้ช่วยผู้จัดการฝ่ายสื่อสารการตลาด
อนันตรา เชียงใหม่ รีสอร์ท
โทร 053 253 333 อีเมล methawee_bu@anantara.com 

